**Záznam**

**zo 48. zasadnutia Legislatívnej rady vlády Slovenskej republiky konaného**

**7. januára 2014**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedla Monika Jankovská, podpredsedníčka Legislatívnej rady vlády SR.

Legislatívna rada prerokovala jednotlivé body programu a uzniesla sa na týchto záveroch:

1. Návrh na uzavretie Zmluvy medzi Slovenskou republikou a Tureckou republikou o medzinárodnej cestnej osobnej a nákladnej doprave (č. m. 33321/2013)

Legislatívna rada po prerokovaní tohto návrhu na uzavretie zmluvy odporučila  návrh upraviť podľa jej pripomienky a na rokovanie vlády predložiť jeho nové, upravené znenie.

1. Návrh na prijatie Dodatku k článku 8 Rímskeho štatútu Medzinárodného trestného súdu (č. m. 33616/2013)

Legislatívna rada po prerokovaní tohto návrhu na prijatie dodatku odporučila  návrh upraviť podľa jej pripomienky a na rokovanie vlády predložiť jeho nové, upravené znenie.

1. Návrh na prijatie Dodatku Rímskeho štatútu Medzinárodného trestného súdu k zločinu agresie (č. m. 33613/2013)

|  |
| --- |
| Legislatívna rada po prerokovaní tohto návrhu na prijatie dodatku odporučila  návrh upraviť podľa jej pripomienok a na rokovanie vlády predložiť jeho nové, upravené znenie. |

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 50/2007 Z.z. o registrácii odrôd pestovaných rastlín v znení neskorších predpisov (č. m. 32932/2013)

Legislatívna rada po prerokovaní tohto návrhu nariadenia vlády odporučila návrh upraviť podľa jej pripomienky a na rokovanie vlády predložiť jeho nové, upravené znenie.

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 58/2007 Z. z., ktorým sa ustanovujú požiadavky na uvádzanie osiva zelenín na trh v znení neskorších predpisov (č. m. 32930/2013)

Legislatívna rada po prerokovaní tohto návrhu nariadenia vlády odporučila návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh nariadenia vlády Slovenskej republiky, ktorým sa mení nariadenie vlády Slovenskej republiky č.339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách v znení neskorších predpisov (č. m. 32934/2013)

Legislatívna rada po prerokovaní tohto návrhu nariadenia vlády odporučila návrh schváliť

v predloženom znení.

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 215/2009 Z. z., ktorým sa ustanovujú výnimky na registráciu druhov a odrôd pestovaných rastlín, ktorým hrozí genetická erózia, a pre uvádzanie množiteľského materiálu týchto druhov a odrôd na trh v znení neskorších predpisov (č. m. 32933/2013)

Legislatívna rada po prerokovaní tohto návrhu nariadenia vlády odporučila návrh upraviť

podľa jej pripomienok a na rokovanie vlády predložiť jeho nové, upravené znenie.

#### S pozdravom

#### 

#### Tomáš Borec v. r.

minister spravodlivosti SR a

predseda Legislatívnej rady vlády SR